CELEX: 32020D1802
Language: ro
Date: 2020-11-27 00:00:00
Title: Decizia (UE) 2020/1802 a Comisiei din 27 noiembrie 2020 de modificare a ghidului utilizatorului care stabilește etapele necesare participării la EMAS în temeiul Regulamentului (CE) nr. 1221/2009 al Parlamentului European și al Consiliului privind participarea voluntară a organizațiilor la un sistem comunitar de management de mediu și audit (EMAS) [notificată cu numărul C(2020) 8151] (Text cu relevanță pentru SEE)

1.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 402/51
               
            
         DECIZIA (UE) 2020/1802 A COMISIEI
         din 27 noiembrie 2020
         de modificare a ghidului utilizatorului care stabilește etapele necesare participării la EMAS în temeiul Regulamentului (CE) nr. 1221/2009 al Parlamentului European și al Consiliului privind participarea voluntară a organizațiilor la un sistem comunitar de management de mediu și audit (EMAS)
         
            
               [notificată cu numărul C(2020) 8151]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1221/2009 al Parlamentului European și al Consiliului din 25 noiembrie 2009 privind participarea voluntară a organizațiilor la un sistem comunitar de management de mediu și audit (EMAS) și de abrogare a Regulamentului (CE) nr. 761/2001 și a Deciziilor 2001/681/CE și 2006/193/CE ale Comisiei (1), în special articolul 46 alineatul (5),
         întrucât:
         
                     (1)
                  
                  
                     Decizia (UE) 2017/2285 a Comisiei din 6 decembrie 2017 de modificare a ghidului utilizatorului care stabilește etapele necesare participării la EMAS, în temeiul Regulamentului (CE) nr. 1221/2009 al Parlamentului European și al Consiliului privind participarea voluntară a organizațiilor la un sistem comunitar de management de mediu și audit (EMAS) (2) definește, la punctul 2.4.3 din anexa I, cerințele privind utilizarea unei metode de eșantionare pentru verificarea organizațiilor cu mai multe amplasamente.
                  
               
                     (2)
                  
                  
                     Punctul 2.4.3.3 litera (a) din ghidul utilizatorului prevăzut în anexa I la Decizia (UE) 2017/2285 definește sectoarele în care este permisă utilizarea unei metode de eșantionare pentru verificarea organizațiilor cu mai multe amplasamente (tabelul 9).
                  
               
                     (3)
                  
                  
                     Punctul 2.4.3.3 litera (b) din ghidul utilizatorului definește sectoarele în care utilizarea unei metode de eșantionare pentru verificarea organizațiilor cu mai multe amplasamente poate fi permisă în proiecte-pilot (tabelul 10) și precizează că, după încheierea unui proiect-pilot și în urma evaluării acestuia, Comitetul EMAS poate recomanda înscrierea sectorului în cauză pe lista sectoarelor în care se permite utilizarea unei metode de eșantionare (tabelul 9).
                  
               
                     (4)
                  
                  
                     În Germania s-au realizat două proiecte-pilot în sectoare enumerate în tabelul 10: un proiect în sectorul comerțului cu amănuntul (codul NACE 47.1) și un proiect în sectorul activităților aferente centrelor de îngrijire și asistență (cod NACE 87) și în cel al asistenței sociale fără cazare (cod NACE 88). Comitetul EMAS a primit o evaluare a acestor proiecte-proiect.
                  
               
                     (5)
                  
                  
                     Pe baza evaluării proiectelor-pilot, Comitetul EMAS a recomandat includerea acestor sectoare în lista sectoarelor în care este permisă utilizarea unei metode de eșantionare pentru verificarea organizațiilor cu mai multe amplasamente (tabelul 9),
                  
               ADOPTĂ PREZENTA DECIZIE:
         
            Articolul 1
            Codurile NACE 47.1, 87 și 88 sunt sectoare pentru care este permisă utilizarea unei metode de eșantionare pentru verificarea organizațiilor cu mai multe amplasamente. Aceste sectoare sunt, prin urmare, deplasate din tabelul 10 în tabelul 9 din anexa I la ghidul utilizatorului.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 27 noiembrie 2020.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 342, 22.12.2009, p. 1.
         
            (2)  JO L 328, 12.12.2017, p. 38.